b"\n_START_ARTICLE_\nSekolah Menengah Kebangsaan Seri Tanjong, Melaka\n_START_SECTION_\nSejarah Awal\n_START_PARAGRAPH_\nIdea untuk mewujudkan sebuah sekolah menengah di kawasan Tanjong Kling telah terjelma sejak awal tahun 1960-an lagi. Kesedaran ini timbul disebabkan oleh masalah pengangkutan yang dihadapi oleh pelajar-pelajar kawasan ini yang bersekolah di Bandar Melaka. Atas kesedaran inilah beberapa orang AJK UMNO kawasan Tanjong antaranya Allahyarham Tuan Haji bin Haji Abdul Manap, Allahyarham Tuan Haji Jaafar bin Alang dan Tuan Haji Mohd. Amin bin Saad telah megemukakan idea tersebut kepada Wakil Rakyat Kawasan Tanjong pada masa itu._NEWLINE_Justeru itu, pada tahun 1968 lahirlah sebuah sekolah menengah yang menempatkan pelajar-pelajar aliran Melayu dari kawasan Tanjong yang meliputi pelajar-pelajar dari Sungai Udang hingga Klebang. Sekolah ini diberi nama Sekolah Menengah Tanjong Kling. Oleh kerana belum mempunyai bangunan sendiri, pelajar-pelajar pelopor (tingkatan satu) telah menumpang di Sekolah Kebangsaan Lereh. Pelajar Sekolah Menengah Tanjong Kling menumpang di sekolah tersebut sehingga 1970.\n_START_SECTION_\nPerkembangan Sekolah\n_START_PARAGRAPH_\nPada tahun 1970 bangunan tetap Sekolah Menengah Tanjong Kling telah siap dibina di kampung Ghafar Baba berhampiran Tangga Batu dan Kampung Gelam. Semua pelajar yang menumpang di Sekolah Kebangsaan Lereh telah berpindah ke sini. Pada awal penubuhannya, sekolah mempunyai 10 orang guru dan 308 orang murid. Terdapat 8 buah kelas yang terdiri dari 4 buah kelas Tingkatan Satu dan 4 buah kelas Tingakatan Dua._NEWLINE_Selaras dengan perkembangan pesat kawasan ini dari segi penempatan dan ekonomi sekolah ini juga turut berkembang. Pelajarnya semakin hari semakin bertambah. Kini sekolah ini mempunyai hampir 1800 orang pelajar, yang terdiri daripada pelajar Tingkatan Satu hingga Enam Atas yang belajar dalam 49 buah kelas. Pada tahun 1979, nama sekolah telah ditukar kepada Sekolah Menengah Seri Tanjong. Gred sekolah juga telah dinaikkan ke gred A.  _NEWLINE__NEWLINE_Beberapa buah bangunan tambahan terpaksa dibina untuk menampung pertambahan murid. Pada tahun 1977 sebuah bangunan yang mengandungi 7 buah bilik darjah dan sebuah bilik perpustakaan telah dibina. Pada tahun 1985, dengan pengambilan tanah yang berhampiran, kawasan sekolah telah bertambah luas menjadi 12.1 ekar. Di atas tanah ini telah dibina sebuah bangunan yang menempatkan 3 buah makmal sains tulen dan sebuah bangunan tiga tingkat. Bangunan ini mengandungi 13 buah bilik darjah sebuah perpustakaan, bilik sumber dan bilik tayangan. Bangunan ini bernilai RM500,000.00. Oleh kerana bilangan murid terus bertambah, dua buah bangunan gotong-royong yang mengandungi 9 bilik darjah telah dibina pada tahun 1989._NEWLINE_Salah satu kebanggaan sekolah ini ialah suraunya. Surau ini merupakan salah sebuah surau sekolah yang besar di negeri Melaka. Surau ini berharga RM120,000.00 adalah hasil dari derma dan sumbangan yang diberikan oleh orang ramai. Bangunan surau ini memberikan kemudahan kepda pelajar dan guru-guru beragama Islam menjalankan aktiviti-aktiviti agama dan solat. Selain itu, projek keceriaan bagi tujuan keindahan sekolah dan menarik minat pelajar ke seolah turut dipergiatkan. Hasilnya, pada tahun 1994 sebuah Taman Kemahiran Hidup diwujudkan._NEWLINE_Pada tahun 1995, sebuah bangunan mengandungi 2 buah bengkel kemahiran hidup, sebuah bangunan yang mengandungi enam bilik darjah dan Dewan Sekolah siap dibina. dengan siapnya bangunan ini mulai 1995 semua pelajar sekolah ini belajar dalam satu sesi. Dengan adanya dewan sekolah (Dewan Seri Tanjong) beberapa aktiviti dan pertandingan peringkat sekolah negeri Melaka telah diadakan di sini. Pada tahun 1996 Perayaan Hari Guru Peringkat Negeri Melaka telah diadakan di sini._NEWLINE_Sejak penubuhan sekolah ini hingga kini (2017), Sekolah Menengah Seri Tanjong telah ditadbirkan oleh 1 orang pengetua. Hasil usaha mereka inilah, sekolah ini berada seperti dalam keadaannya sekarang.\n_START_SECTION_\nVisi Sekolah\n_START_PARAGRAPH_\nPendidikan Berkualiti Insan Terdidik Negara Sejahtera\n_START_SECTION_\nMisi Sekolah\n_START_PARAGRAPH_\nMelestarikan Sistem Pendidikan Yang Berkualiti Untuk Membangunkan Potensi Individu Bagi Memenuhi Aspirasi Negara\n_START_SECTION_\nKebitaraan Sekolah\n_START_PARAGRAPH_\nSubjek Sejarah , Bicara Berirama, Petanque\n_START_SECTION_\nSlogan Sekolah\n_START_PARAGRAPH_\n'Usaha Jaya\xe2\x80\x99\n_START_SECTION_\nMotto Sekolah\n_START_PARAGRAPH_\n'SERI HEBAT!!!!'\n_START_SECTION_\nDasar Kualiti Sekolah\n_START_PARAGRAPH_\nDalam usaha mencapai misi selaras dengan Pelan Pembangunan Pendidikan Malaysia (PPPM), SMK Seri Tanjong menetapkan beberapa dasar ke arah pencapaian kualiti:-_NEWLINE_1.\xc2\xa0\xc2\xa0\xc2\xa0\xc2\xa0\xc2\xa0\xc2\xa0\xc2\xa0\xc2\xa0 Meningkatkan pencapaian prestasi akademik sekurang-kurangnya 5% setiap tahun._NEWLINE_2.\xc2\xa0\xc2\xa0\xc2\xa0\xc2\xa0\xc2\xa0\xc2\xa0\xc2\xa0\xc2\xa0 Mencapai:\xc2\xa0\xc2\xa0\xc2\xa0\xc2\xa0\xc2\xa0\xc2\xa0\xc2\xa0\xc2\xa0\xc2\xa0\xc2\xa0\xc2\xa0    _NEWLINE_             * 95% pelajar mencapai melebihi band 3 pada peringkat PT3._NEWLINE_             * 10% pelajar mendapat A dalam semua mata pelajaran, 30% layak ke Matrikulasi,50% layak ke tingkatan 6 dan lulus 100% pada             _NEWLINE_               peringkat SPM._NEWLINE_             * 10% pelajar mendapat A dalam semua mata pelajaran, 100% layak ke IPT dan 100% mendapat sijil penuh  pada peringkat STPM._NEWLINE__NEWLINE_3.\xc2\xa0\xc2\xa0\xc2\xa0\xc2\xa0\xc2\xa0\xc2\xa0\xc2\xa0\xc2\xa0 Kurang daripada 0.2% pelajar terlibat dalam masalah disiplin berat.\xc2\xa0 95% purata kehadiran pelajar._NEWLINE_4.\xc2\xa0\xc2\xa0\xc2\xa0\xc2\xa0\xc2\xa0\xc2\xa0\xc2\xa0\xc2\xa0 Memperkasa pelbagai program untuk pembentukan sahsiah terpuji pelajar._NEWLINE_5.\xc2\xa0\xc2\xa0\xc2\xa0\xc2\xa0\xc2\xa0\xc2\xa0\xc2\xa0\xc2\xa0 Mencapai johan peringkat kebangsaan dalam semua pertandingan atau permainan yang menjadi ETOS sekolah._NEWLINE_6.\xc2\xa0\xc2\xa0\xc2\xa0\xc2\xa0\xc2\xa0\xc2\xa0\xc2\xa0\xc2\xa0 Semua panitia dapat membelanjakan sekurang-kurangnya 95%daripada wang yang diperuntukkan menjelang akhir tahun\xc2\xa0 dan semua bil     _NEWLINE_          dapat dijelaskan dalam masa 14 hari._NEWLINE_7.\xc2\xa0\xc2\xa0\xc2\xa0\xc2\xa0\xc2\xa0\xc2\xa0\xc2\xa0\xc2\xa0 Sistem pengurusan kewangan sekolah pada tahap cemerlang dan tiada audit bersyarat._NEWLINE_8. \xc2\xa0\xc2\xa0\xc2\xa0\xc2\xa0\xc2\xa0\xc2\xa0\xc2\xa0 Persekitaran sekolah yang kondusif, ceria dan bermaklumat berfokuskan 3K._NEWLINE_9.\xc2\xa0\xc2\xa0\xc2\xa0\xc2\xa0\xc2\xa0\xc2\xa0\xc2\xa0\xc2\xa0 Membudayakan PLC dalam PdP.\n_START_SECTION_\nLogo Sekolah\n_START_PARAGRAPH_\n1)  Buku dan Pena, Lima Bulatan Atom Dan Roda Tenaga_NEWLINE_Merupakan ciri-ciri yang digunakan untuk membentuk murid-murid dalam semua aspek didikan     akademik, sukan serta sains dan teknologi tanpa mengabaikan unsur-unsur yang dapat membentuk akhlak yang mulia._NEWLINE_2)    Dua Ekor Pelanduk yang Memegang Anak Bulan dan Bintang_NEWLINE_Menunjukkan SMK Seri Tanjong dalam negeri Melaka dan Persekutuan_NEWLINE_3)    Lima Bilah Keris_NEWLINE_Melambangkan taat setia dan keluhuran dalam mempertahankan panji-panji sekolah_NEWLINE_4)   Warna Kuning_NEWLINE_     adalah simbol kecintaan suci murni kepada sekolah.                _NEWLINE_5)   Warna Hijau_NEWLINE_       Warna hijau ialah warna rasmi sekolah_NEWLINE_6)   Usaha Jaya_NEWLINE_       Adalah cogan kata sekolah\n_START_SECTION_\nPentadbiran Sekolah\n_START_PARAGRAPH_\nBarisan pentadbir bagi Sekolah Menengah Kebangsaan Seri Tanjong bagi sesi 2017 adalah seperti berikut\xc2\xa0:"